החוק שהגישה ח"כ מיכל רוזין מבקש לפרסם את הסכמי הקיזוז של חברי הכנסת. החוק נפל לאחר שוועדת השרים לחקיקה פסלה אותו בישיבתה הסודית, שבה נהנים השרים מסודיות השמורה למפעל טקסטיל בדימונה
התגוששויות השמאל- ימין לא השאירו מקום בכותרות לעובדה שהקואליציה הפילה היום חוק שקיפות. חוק הגיוני, אלמנטארי, לא פולשני בלשון המעטה. חוק שלא מבקש לחשוף את חשבון העו״ש שלהם או משהו דומה. לא. רק דבר אחד. שהקיזוזים הפרלמנטאריים ייחשפו לציבור. החוק, אותו הגישה מיכל רוזין (מרצ), בסך הכל ביקש לפרסם את הסכמי ההברזות ההדדיים בין חברי הכנסת מכלל הסיעות. מדובר בהסכמים שחברי הכנסת חייבים לעשות אם הם חפצים לחמוק מהמליאה ולשמור על יחסי הכוחות בין הקואליציה לאופוזיציה. זהו. רק שנדע מי מבריז והודות למי – דבר המתרחש מדי יום מאחורי הקלעים. אלא שהחוק נפל. איך עשרות חברי כנסת הצביעו נגד עניין כל כך מובן מאליו שעצוב שצריך בשבילו חוק? חברי הכנסת שהפילו את החוק טוענים כי הם חויבו לעשות כך משום שזה מה שוועדת השרים לחקיקה הורתה להם. איזו ועדה? אותה ועדה שחברים בה רק שרים והיא קובעת מה יקרה במליאה. הבעיה (מעבר לקיומה של הוועדה הזו) היא שבכל שבוע אנו עובדים קשה מאוד לחשוף את הצבעותיהם של חברי הוועדה משום שאין לה פרוטוקול. השרים מצביעים בה על נושאים יומיומיים, אבל נהנים מסודיות השמורה למפעל טקסטיל בדימונה. בחזרה לחוק הקיזוזים. העובדה שבוועדה הכריעו השרים מוקדם יותר השבוע להפיל את חוק השקיפות אומר שאי אפשר לדעת, בעצם, מי מהשרים הסתייג מההצעה הבסיסית הזו לדין וחשבון. במילים אחרות, שרים שלא ניתן לדעת את זהותם, ביקשו מחברי הכנסת להפיל הצעת שתחשוף מי מהם מבריז וכיצד. וכך, בזכות כמה שרים עלומים, חברי כנסת שמבריזים ימשיכו להישאר עלומים. ואנחנו? נמשיך לבלוע את הסטטוסים והנאומים הריקים מתוכן, המצעים השקריים, ושאר הסחות הדעת שמסתירים עובדה פשוטה: הם לא מעוניינים שנדע כיצד הם באמת משרתים אותנו. לא הקואליציה – שהפילה את החוק, ולא האופוזיציה – שלא חושפת ביוזמתה את הקיזוזים להם היא שותפה. אתם יכולים להוריד את הכובע בפני המהלך הגאוני הזה. או את הכפפות. מה שתבחרו.  כפי שאתם יודעים, במדור הזה יש אמונה רבה בדין וחשבון. זה פסול להסתתר מאחורי ועדה עלומה. ולכן הנה פילוח ההצבעה בכנסת: עבדאללה אבו מערוף, יולי יואל אדלשטיין, מיכאל אורן, רוברט אילטוב, דוד אמסלם, אופיר אקוניס, איתן ברושי, יואב גלנט , גילה גמליאל , ג`מאל זחאלקה, יעקב מרגי, עליזה לביא , ציפי לבני , אורלי לוי-אבקסיס , אביגדור ליברמן , יאיר לפיד, אוסאמה סעדי, איימן עודה , חמד עמאר , עודד פורר , יעקב פרי , עמיר פרץ , מירי רגב , יואל רזבוזוב , יובל שטייניץ , אלעזר שטרן, עפר שלח, איילת שקד, יצחק וקנין, עבד אלחכים חאג` יחיא ציפי חוטובלי, אורן אסף חזן, יואל חסון, אחמד טיבי,  מאיר כהן דוד אזולאי, ישראל אייכלר, אלי אלאלוף, גלעד ארדן, אורי יהודה אריאל, זאב בנימין בגין, נאוה בוקר, דוד ביטן , מירב בן-ארי, אלי בן-דהן, יואב בן-צור, נפתלי בנט, ענת ברקו, משה גפני, אבי (משה) דיכטר , אריה מכלוף דרעי , צחי הנגבי, שרן השכל, מכלוף מיקי זוהר, מרדכי יוגב, משה יעלון, אלי כהן, משה כחלון, חיים כץ, ישראל כץ, זקי לוי, יריב לוין, יעקב ליצמן, מנחם אליעזר מוזס, שולי מועלם-רפאלי, ירון מזוז, אורי מקלב, אברהם נגוסה, משולם נהרי, ניסן סלומינסקי , בצלאל סמוטריץ , רחל עזריה, רועי פולקמן, טלי פלוסקוב, מאיר פרוש, נורית קורן, יואב קיש , איוב קרא, יפעת שאשא ביטון, סילבן שלום, בנימין נתניהו, יצחק כהן , זאב אלקין קארין אלהרר, זוהיר בהלול, מיכל בירן, איל בן-ראובן, עמר בר-לב, יחיאל חיליק בר, באסל גטאס, יעל גרמן, יצחק הרצוג, חנין זועבי, אילן גילאון, תמר זנדברג, יוסי יונה, יעל כהן פארן, איציק שמולי, סתיו שפיר, עאידה תומא סלימאן, שלי יחימוביץ`, איתן כבל, מיכל רוזין, מיקי רוזנטל, עיסאוי פריג`, חיים ילין, קסניה סבטלובה, אראל מרגלית, מרב מיכאלי, זהבה גלאון, דב חנין, סופה לנדבר, מיקי לוי, רויטל סויד, יוסף ג`בארין, מסעוד גנאים, מנואל טרכטנברג, איילת נחמיאס ורבין, נחמן שי , טלב אבו עראר ואסכם בציטוט מפי ח״כ רוזין: "במקום לתמוך בהצעת החוק ולהגביר את השקיפות במנגנון המרכזי שעל פיו פועלת הכנסת, הממשלה שוב מפחדת מעיני הציבור ומסתתרת במחשכים. כל עוד מנגנון מרכזי זה אינו מחויב בשקיפות, נשללת זכותו של הבוחר לפיקוח ומעקב אחר נבחריו". לדבריה "כשמתאמצים לשמור על שלדים בארון, מה הפלא שאמון הציבור בנבחריו בשפל חסר תקדים?" 